stanford-oval/wikipedia huggingface dataset:
Paulo Miki

Pyhän Paul Mikin patsas Bambergissa, Saksassa
Pyhä Paulo Miki S.J. (jap. パウロ三木; 1562 Tsunokuni, Japani – 5. helmikuuta 1597 Nagasaki, Japani) oli sotilasjohtaja Miki Handayun poika, jesuiitta ja yksi Nagasakin ristiinnaulituista marttyyreistä. Hänet kastettiin 5-vuotiaana, hän tuli jesuiitaksi vuonna 1580, opiskeli Anziquiamassa, tuli tunnetuksi sujuvasta saarnaamisestaan ja pystyi väittelemään buddhalaisten pappien kanssa, koska oli opetellut intensiivisesti buddhalaisten opetuksia. Pyhimyksen kerrotaan saarnanneen vielä riippuessaan ristillä. Paavi Urbanus VIII julisti hänet autuaaksi 14. syyskuuta 1627, autuas paavi Pius IX pyhimykseksi 8. kesäkuuta 1862 ja hänen muistopäiväänsä vietetään 6. helmikuuta.
Patung Yesus Memberkati

Patung Yesus Memberkati (suom. Kristus siunaa) on 50-metrinen Jeesusta esittävä patsas Manadon kaupungissa Indonesian Sulawesin saarella. Patsaan alusta on 20 metriä ja patsas itse 30 metriä korkea. Patsas maksoi noin 540 000 Yhdysvaltain dollaria. Patsas paljastettiin vuonna 2007.
Paul Romer

Paul Michael Romer (s. 7. marraskuuta 1955 Denver, Colorado, Yhdysvallat) on yhdysvaltalainen taloustieteilijä ja oppiaineen professori New Yorkin yliopiston Stern School of Businessissa. Hän toimi aiemmin Maailmanpankin pääekonomistina lokakuusta 2016 tammikuuhun 2018 asti. Romerin tunnetuimmat saavutukset taloustieteessä liittyvät endogeenisen talouskasvuteorian kehittämiseen, mikä toi hänelle Nobelin taloustieteen palkinnon yhdessä William Nordhausin kanssa vuonna 2018.
Julkaisuja

Romer, Paul M. 1986. Increasing Returns and Long-Run Growth. Journal of Political Economy, Vol. 94 (5), s. 1002–1037
Romer, Paul M. 1990. Endogenous Technological Change. Journal of Political Economy, Vol. 98 (5), s. S71–S102
Paavo Junttila

| Paavo Junttila> Henkilötiedot |
| --- | --- |
Syntynyt: 24. kesäkuuta 1918 Vuoksela
Kuollut: 20. toukokuuta 2005 Helsinki
Kansalaisuus:  suomalainen
Ammatti:  sotilas
Sotilashenkilö
Palvelusmaa(t):  Suomi
Palvelusvuodet:  1939–1978
Komentajuudet:  Jääkäripataljoona 1
Sotilasarvo:  kenraaliluutnantti
Kunniamerkit:  Suomen Leijonan suurristi
Ylennykset:  eversti 1966, kenraalimajuri 1969, kenraaliluutnantti 1972
Paavo Johannes Junttila (24. kesäkuuta 1918 Vuoksela – 20. toukokuuta 2005 Helsinki) oli suomalainen korkeissa esikuntatehtävissä toiminut kenraaliluutnantti.
Junttila valmistui upseeriksi Kadettikoulusta 1941. Sodan jälkeen hän oli komppanianpäällikkönä Jalkavakirykmentti 9:ssä ja opetusupseerina Maasotakoulussa. Junttila suoritti Sotakorkeakoulun yleisesikuntaupseerikurssin vuosina 1951–1952. Vuosina 1953–1955 hän toimi toimistoupseerina Pääesikunnassa ja yleisen taktiikan ja sitten vuosina 1955–1960 sotahistorian opettajana Sotakorkeakoulussa. Pääesikunnan koulutusosaston päällikkönä hän työskenteli 1960–1963. Seuraavaksi Junttila komensi Pohjanmaan jääkäripataljoonaa 1963–65. Vuodet 1965–1966 hän palveli Pääesikunnan Operatiivisen toimiston päällikkönä. Sotakorkeakoulussa hän oli uudelleen 1967–1969, nyt sen  yleisesikuntaupseerikoulutuksen johtajana. Uransa viimeisinä ja korkeimpina tehtävinään hän toimi Pääesikunnassa päämajamestarina 1969–1971, yleisesikunnan päällikkönä 1971–1974 sekä Pääesikunnan päällikkönä 1974–1978. Junttila oli myös Puolustusneuvoston pääsihteeri 1971–1974.
Paavo Junttila osallistui talvisotaan varusmiesryhmänjohtajana Sissipataljoona 2:ssa Tolvajärven ja Aittojoen suunnalla. Jatkosodassa Junttila toimi komppanianpäällikkönä ja toimistoupseerina 10. Divisioonan esikunnassa  Karjalankannaksella.  
Ylennyksiä: majuri 1955, everstiluutnantti 1960, eversti 1966, kenraalimajuri 1969, kenraaliluutnantti 1972.
Ylennykset ja kunniamerkit
| 0 | 1 | 2 |
| --- | --- | --- |
| Ylennykset |  | Kunniamerkit |
|  Vänrikki 1940  Luutnantti 1941  Kapteeni 1944  Majuri 1955  Everstiluutnantti 1960  Eversti 1966  Kenraalimajuri 1969  Kenraaliluutnantti 1972 |        |  SL SR  RuotsPR SR  SVR R1  VR3mk, VR4tlk  VM2  Talvisodan muistomitali  Jatkosodan muistomitali  Sotilasansiomitali |
Paavo Juntunen

Oikealla kauppaneuvos Juntunen puhuu Nurmeksen maataloustuottajain yhdistyksen vuosikokouksessa (1958)
Paavo Johannes Juntunen (9. joulukuuta 1896 Tobolskin kuvernementti, Venäjä – 23. huhtikuuta 1973) oli suomalainen yritysjohtaja ja osuustoimintaliikkeen vaikuttaja, joka sai kauppaneuvoksen arvonimen.
Juntusen vanhemmat olivat katekeetta Vilho Juntunen ja Maria Aurora Lundén ja puoliso vuodesta 1923 Aune Aleksandra Tourunen. Juntunen tuli ylioppilaaksi Hämeenlinnan suomalaisesta yhteiskoulusta 1916. Hän oli Hankkijalla venäjän kielen kääntäjä 1917–1918, koneosaston palveluksessa Helsingissä 1919–1920, myyntikonttorin apulaisjohtaja Tampereella 1920–1924, toimistonhoitaja Hämeenlinnassa 1924–1925 ja konttorinjohtaja Kuopiossa 1925–1933. Kuopion Karjanmyyntiosuuskunnan, vuodesta 1937 Savo-Karjalan Osuusteurastamo ja vuodesta 1956 Lihakunta, toimitusjohtaja Juntunen oli 1933–1963. Hän oli Maalaisliiton edustajana Kuopion kaupunginvaltuuston jäsen 1937–1945 ja hänellä oli myös muita luottamustehtäviä. Sotilasarvoltaan Juntunen oli reservin kapteeni (1942). Hän sai kauppaneuvoksen arvonimen 1954.
Patukkasota

Joakim II:n muotokuva. Lucas Cranach nuorempi, 1550-luku.
Patukkasota oli Berliinin ja Spandaun välillä elokuussa 1567 käyty taistelu. Brandenburgin vaaliruhtinas Joakim II järjesti kansan huvitukseksi eräänlaisen berliiniläisten ja spandaulaisten välisen taisteluoperaation. Berliiniläiset ja cöllniläiset kävivät täysissä suojavarusteissa, mutta vain lyhyin patukoin ja seipäin aseistettuina paikalle tilattuja spandaulaisia vastaan, minkä vuoksi tapahtumaa kutsuttiin nimellä patukkasota.
Katsojille, joihin myös vaaliruhtinas lukeutui, esitettiin ensin veneparaati Haveljoella, jossa kukkaseppelein ja viirein koristellut veneet ajettiin toisiaan vastaan. Leikisti veteen heitetyt sotilaat ”pelastettiin” kaikki vahingoittumattomina. Taistelun oli tarkoitus kestää kolme päivää, joten vedestä siirryttiin maalle ja avoimelle taistelukentälle.
Vaikka ennalta oli sovittu, että ”taistelu” päättyisi berliiniläisten voittoon, spandaulaisten kunnianhimo yltyi näytöksen leikkimielisen alun jälkeen siinä määrin, etteivät he halunneet sopeutua heille varattuun häviäjän rooliin. He houkuttelivat berliiniläiset väijytykseen ja hyökkäsivät heidän kimppuunsa patukoin. Vaaliruhtinas menetti malttinsa, määräsi tykit kentälle (kylläkin lataamattomina) ja päätti lopulta puuttua itse tapahtumien kulkuun. Tämä osoittautui turhaksi: hän joutui todistamaan oman hevosensa loukkaantumista patukoiden iskuista ja putosi itse maahan.
Patukkasodan lopputulos raivostutti vaaliruhtinaan siinä määrin, että hän telkitsi Spandaun pormestarin Bartholomäus Bierin useaksi kuukaudeksi linnoitukseen.
Pasi Palmulehto

| Pasi Palmulehto |
| --- | --- |

Henkilötiedot
Syntynyt: 4. marraskuuta 1980 (ikä 43) Turku
Poliitikko
Puolue:  Piraattipuolue
Asema:  puolueen varapuheenjohtaja
Vaalipiiri:  Uusimaa
Kotipaikka:  Hollola
Aiheesta muualla
Virallinen sivu
Pasi Petteri Palmulehto (s. 4. marraskuuta 1980 Turku) on Piraattipuolueen entinen puheenjohtaja ja varapuheenjohtaja.
Palmulehto oli ehdolla vuoden 2011 eduskuntavaaleissa ja sai 1 074 ääntä, eniten kaikista Piraattipuolueen ehdokkaista, muttei tullut valituksi. Palmulehdon saama äänimäärä oli suurin eduskunnan ulkopuolelle jääneiden puolueiden ja valitsijamiesyhdistysten ehdokkaista.
Palmulehto asuu Hollolassa vaimonsa ja neljän lapsen kanssa. Hän on ammatiltaan järjestelmäasiantuntija. Palmulehto on kirjoittanut artikkelin tekijänoikeuksia käsittelevään teokseen Piraatti vai kirjailija? (Avain, 2011).
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut.
Palmulehdon blogi Uudessa Suomessa.
Parmigiano-Reggiano

Lohko parmesaanijuustoa.
Parmigiano-Reggiano (parmesaani) on italialainen pitkään kypsytetty kova juusto. Juusto valmistetaan pastöroimattomasta lehmänmaidosta, ja sen kypsytysaika vaihtelee laadun mukaan 12–40 kuukauden välillä. Parmesaanit ovat suurikokoisia: kokonainen juustokiekko painaa 24–40 kg. Parmesaani on tärkeä raaka-aine monessa italialaisessa ruoassa, etenkin pastoissa. Se toimii hyvin myös sellaisenaan pöytäjuustona. Parmesaani on yksi länsimaisen keittiön käytetyimmistä juustoista.
Parmesaanilla on EU:n alkuperänimisuoja, ja sitä saa valmistaa vain Parman, Reggio Emilian, Modenan, Bolognan ja Mantovan maakunnissa.
Historia

Perimätiedon mukaan parmesaani kehitettiin keskiajalla Bibbianossa Reggio Emilian maakunnassa. Juuston tuotanto levisi pian myös Parman ja Modenan alueille. Historialliset asiakirjat kertovat juuston olleen jo 1200–1300-luvuilla hyvin samankaltaista kuin nykyään. Kirjailija Giovanni Boccaccio ylisti parmesaania jo vuonna 1348, ja Decameronessa hän kirjoittaa parmesaanista tehdystä vuoresta.
Aiheesta muualla

Kuvia tai muita tiedostoja aiheesta Parmigiano-Reggiano Wikimedia Commonsissa
Parmesaaneja kypsymässä modenalaisen juustotehtaan varastossa.
Pasi Pasanen

| Pasi Pasanen> Henkilötiedot |
| --- | --- |
Ammatti:  muusikko
Muusikko
Soittimet:  rummut
Yhtyeet:  Bone5, Sons of Aeon
  [ Muokkaa Wikidatassa ] [ ohje ]  
Pasi Pasanen on suomalainen rumpali, joka soittaa yhtyeissä Bone5 ja Sons of Aeon. Aiemmin hän on vaikuttanut myös yhtyeissä Plutonium Orange, Morningstar ja Swallow the Sun.
Aiheesta muualla

Pasi Pasanen Meteli.netissä
Pasi Pasasen haastattelu Noise.fi:ssä
Bone5 kotisivut - rumpali Pasi Pasanen[vanhentunut linkki]
Pasi Pasanen Encyclopaedia Metallumissa (englanniksi)
Paavo Janhunen

Veli Paavo Janhunen (12. helmikuuta 1941 Parikkala – 24. huhtikuuta 1985 Kuorevesi) oli Suomen ilmavoimien everstiluutnantti ja koelentäjä, joka sai surmansa Valmet L-90 Redigon edeltäjän Valmet L-80 TP Turbo Vinhan prototyypin (OH-VBB) syöksyttyä koelennolla oikeamattomassa lattakierteessä Eväjärven jään läpi. Samassa onnettomuudessa menehtyi myös koelentoinsinööri DI Paavo Juhani Jääskeläinen.
Kirjallisuutta

Jussila, Ari: Paveli – Koelentäjä Paavo Janhunen.  Ketterät Kirjat, 2021.  ISBN 978-952-7044-65-0.
Paulo Rink

| Henkilötiedot |
| --- | --- | --- | --- |
Koko nimi: Paulo Roberto Rink
Syntymäaika: 21. helmikuuta 1973 (ikä 51)
Syntymäpaikka: Curitiba, Brasilia
Pelipaikka: hyökkääjä
Pituus: 184 cm
Junioriseurat
1989–1990:  Atlético Paranaense
Seurat
| Vuodet | Seura | O | (M) |
| 1991 |  Atlético Mineiro |  |  |
| 1992–1996 |  Atlético Paranaense |  |  |
| 1995 | →  Chapecoense (laina) |  |  |
| 1997–2001 |  Bayer Leverkusen | 88 | (29) |
| 1999–2000 | →  Santos (laina) | 12 | (0) |
| 2002 |  Nürnberg | 19 | (3) |
| 2002–2003 |  Energie Cottbus | 13 | (3) |
| 2003–2004 |  Olympiakos Nikosia | 14 | (9) |
| 2004 |  Vitesse | 17 | (5) |
| 2004 |  Jeonbuk Motors | 11 | (1) |
| 2004–2006 |  Olympiakos Nikosia | 21 | (14) |
| 2006 |  Omonia Nikosia | 13 | (11) |
| 2006–2007 |  Atlético Paranaense |  |  |
Maajoukkue
| 1998–2000 |  Saksa | 13 | (0) |

Paulo Roberto Rink (s. 21. helmikuuta 1973 Curitiba, Brasilia) on uransa lopettanut brasilialais–saksalainen jalkapalloilija.
Rink edusti Saksaa Maanosaliittojen cupissa 1999 ja EM-kilpailuissa 2000. Yhteensä hän pelasi 13 A-maaottelua.
Rink oli ensimmäinen brasilialainen Saksan maajoukkueessa. Hänellä oli myös saksalaisia sukujuuria, sillä hänen isoisoisänsä oli muuttanut Saksan Heidelbergistä Brasiliaan vuonna 1904.
Jalkapallouransa jälkeen Rink siirtyi politiikkaan ja valittiin Curitiban kaupunginvaltuustoon vuonna 2012 sekä jatkokaudelle vuonna 2016.
Pasi Nurminen -palkinto

Pasi Nurminen -palkinto on Suomen Jääkiekkoliiton vuosittain jakama palkinto, joka annetaan sille mestisjoukkueen maalivahdille, jonka mestisjoukkueiden päävalmentajat ovat äänestäneet parhaaksi maalivahdiksi. Palkinto on myönnetty kaudesta 2003–2004 alkaen ja ensimmäinen palkinnon saaja oli KooKoon Jaakko Suomalainen. Syksyllä 2010 palkinto nimettiin Pasi Nurmisen mukaan.
Palkinnon saajat

| Kausi | Pelaaja | Joukkue |
| --- | --- | --- |
| 2003–2004 |  Jaakko Suomalainen | KooKoo |
| 2004–2005 |  Mikko Strömberg | Jukurit |
| 2005–2006 |  Jaakko Suomalainen | Jukurit |
| 2006–2007 |  Juha Kuokkanen | TuTo |
| 2007–2008 |  Petri Koivisto | TuTo |
| 2008–2009 |  Antti Ore | Jokipojat |
| 2009–2010 |  Teemu Seppänen | Hokki |
| 2010–2011 |  Mikko Rämö | KooKoo |
| 2011–2012 |  Mikko Rämö | KooKoo |
| 2012–2013 |  Andreas Bernard | Jukurit |
| 2013–2014 |  Tommi Virtanen | TUTO Hockey |
| 2014–2015 |  Kaapo Kähkönen | TUTO Hockey |
| 2015–2016 |  Denis Godla | Hermes |
| 2016–2017 |  Rasmus Tirronen | Espoo United |
| 2017–2018 |  Julius Pohjanoksa | TUTO Hockey |
| 2018–2019 |  Julius Pohjanoksa | TUTO Hockey |
| 2019–2020 |  Eetu Mäkiniemi | Koovee |
| 2020–2021 |  Kari Piiroinen | TUTO Hockey |
| 2021–2022 |  Eetu Randelin | SaPKo |
| 2022–2023 |  Waltteri Ignatjew | Kiekko-Espoo |
Owen Willans Richardson

| Owen Willans Richardson |
| --- | --- |

Henkilötiedot
Syntynyt: 26. huhtikuuta 1879 Dewsbury, Iso-Britannia
Kuollut: 15. helmikuuta 1959 (79 vuotta) Alton, Iso-Britannia
Kansalaisuus:   Britti
Koulutus ja ura
Väitöstyön ohjaaja:  Joseph John Thomson
Instituutti:  Cambridgen yliopisto Princetonin yliopisto Lontoon yliopisto
Tutkimusalue:  Fysiikka
Palkinnot:   Nobelin fysiikanpalkinto (1928)
 Nimikirjoitus
Owen Willans Richardson (26. huhtikuuta 1879 – 15. helmikuuta 1959) oli englantilainen fyysikko, joka palkittiin Nobelin fysiikanpalkinnolla 1928 termisen emission tutkimuksista ja hänen mukaansa nimetystä laista.
Richardson opiskeli fysiikkaa ja kemiaa Cambridgen ja Lontoon yliopistoissa valmistuen Cambridgestä vuonna 1900. Hän julkaisi seuraavana vuonna 1901 termiseen emissioon liittyvän kokeellisesti todennetun lain, jonka mukaan sähkövirran tiheys riippuu lämpötilasta. Tästä työstä hänelle myönnettiin Nobel-palkinto vuonna 1928.
Cambridgessä Richardson jatkoi tutkimuksia vuoteen 1906, jolloin hänet nimitettiin Princetonin yliopiston professorin virkaan. Princetonissa hän tutki termista emissiota, valosähköistä ilmiötä, ja gyromagneettista ilmiötä aina vuoteen 1913. Hän palasi takaisin Englantiin 1914 King's Collegeen Lontooseen fysiikan professorin virkaan.
Richardson meni naimisiin 1906 Lilian Maud Wilsonin kanssa. Lilian oli Richardsonin Cambridgen opiskelijatoverin fyysikko H. A. Wilsonin ainoa sisar. Richardsonin perheeseen syntyi kaksi poikaa ja yksi tyttö. Lilianin kuoltua Richardson meni naimisiin 1948 Henriette Ruppin kanssa. Rupp oli ammatiltaan fyysikko. Richardsonin sisaren mies oli Nobel-palkittu fyysikko Clinton Davisson.
Aiheesta muualla

Nobelprize.org Owen Willans Richardsonin elämäkerta (englanniksi)
NNDB Tiivis esitys Richardsonin elämästä (englanniksi)
Parsman VI

Parsman VI (georg. ფარსმან VI, nimi joskus latinisoitu muotoon Pharasmanes) oli vuonna 561 Iberian (paikallisesti Kartlin eli itäisen Georgian) kuningas Khosroiani-hallitsijasuvusta. Hänen valtakautensa pituutta ei tunneta. Kuninkaan valta oli hänen aikanaan suureksi osaksi nimellistä, sillä Iberiaa hallitsi sassanidien valtakunta.
Parsman VI oli edeltäjänsä kuningas Parsman V:n veljenpoika. Parsman VI:ta seurasi vuorostaan hänen poikansa Bakur III.
Paavo Jaale

| Mitalit | Mitalit | Mitalit |  |
| --- | --- | --- | --- |
|  Paavo Jaale |  Paavo Jaale |  Paavo Jaale |  |
Maa:   Suomi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Antwerpen 1920 | keihäs |  |
Pekka ”Paavo” Jaale (alun perin Johansson, 21. lokakuuta 1895 Helsinki – 5. joulukuuta 1983 Helsinki) oli suomalainen monipuolinen urheilija, joka tunnetaan parhaiten yleisurheilusta päälajeinaan keihäänheitto ja kymmenottelu. Keihäänheitossa hänestä tuli olympiamitalisti, kun hän saavutti olympiapronssia Antwerpenissa 1920. Lisäksi Jaale oli jalkapallossa maajoukkuepelaaja, hänen oltuaan mukana yhdessä maaottelussa vuonna 1919. Muita urheilulajeja hänellä olivat uinti ja telinevoimistelu.
Saavutuksia

olympiapronssia Antwerpenissa 1920 (keihäänheitto, tulos 63,09), Pariisissa 1924 sijoittui yhdeksänneksi
kymmenottelun SM-kultaa vuosina 1918, 1919, 1920
Kolme suomen mestaruutta jalkapallossa HJK:n riveissä vuosina 1917, 1918, 1919
Selkäuinnin SM-mitaleja
Englannin mestaruusmitali keihäänheitosta
Useita SM-mitaleja yleisurheilussa (1914, 1916, 1918, 1919, 1920, 1921, 1922, 1923, 1924, 1925, 1927)
Suomen ennätykset:
Vauhditon 3-loikka vuosina 1916, 1917, 1920
10-ottelu vuonna 1920
Parsman III

Parsman III (georg. ფარსმან III) tai Pharasmanes III oli Iberian eli Kartlin (nykyisen Georgian itä- ja keskiosan) kuningas. Hän hallitsi samaan aikaan kuin Rooman keisari Antoninus Pius (138–161). Professori Cyril Toumanoff on ehdottanut vuosia 135–185 hänen hallintonsa mahdolliseksi ajankohdaksi.
Keskiaikaisten georgialaisten kronikoiden mukaan Parsman oli yksivuotias, kun hänen isänsä Ghadam kuoli vuonna 135. Hän nousi valtaistuimelle sijaishallitsijanaan äitinsä Ghadana, kunnes hän kasvoi täysi-ikäiseksi.
Antiikin lähteet kertovat Parsmanin ystävällisistä suhteista Roomaan. Cassius Dion mukaan hän matkusti Roomaan Antoninus Piuksen vieraaksi yhdessä vaimonsa, poikansa ja aatelispalvelijoidensa kanssa. Häntä kunnioitettiin erityisesti: hän sai uhrata Capitolium-kukkulalla, hänen ratsastajapatsaansa asetettiin Bellonan temppeliin ja keisari kasvatti hänen kuningaskuntansa pinta-alaa. Tämä saattoi tapahtua vuonna 154. Epäluotettavaan Historia Augustan  perustuen tätä Rooman-matkaa on joskus vahingossa pidetty Iberian aiemman kuninkaan Parsman II:n tekemänä.
Pernaa

| Pernaa |
| --- | --- |
 Pernaa
 Koordinaatit: 63°05′30″N, 22°57′42″E 
Valtio:  Suomi
Maakunta:  Etelä-Pohjanmaa
Kunta:  Kauhava
Hallinto:  
 – Asutustyyppi:  kylä
Aikavyöhyke:  UTC+2
 – Kesäaika:  UTC+3
Postinumero:  62220
Infobox OKVirheellinen NIMI-arvo: 
Pernaa on kylä Kauhavalla, Etelä-Pohjanmaalla. Kylä sijaitsee valtatie 19:n varrella.
Pernaalla toimi Pernaan koulu vuoden 2020 kesään asti, jonka jälkeen koulu lakkautettiin. Koulu perustettiin vuonna 1891.
Palavankankaanlampi

| Palavankankaanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°40′19″N, 25°35′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskujoki:  ei laskuojaa 
Järvinumero:  14.332.1.008
Mittaustietoja
Pinnankorkeus:  163,3 m  
Pituus:  140 m  
Leveys:  120 m  
Rantaviiva:  0,403 km  
Pinta-ala:  1,214 ha  
Saaria:  ei saaria 
 fiPalavankankaanlampi 
Palavankankaanlampi  on Keski-Suomessa Äänekoskella Porraspohjan lähellä sijaitseva lampi.
Maantietoa

Lammen pinta-ala on 1,2 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Kuhnamon alueeseen (14.332) se kuuluu. Lammen vedenpinnan korkeus on 163,3 metriä mpy.
Palavalampi (Äänekoski)

| Palavalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°39′14″N, 25°35′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskuoja:  oja Kuhnamoon 
Järvinumero:  14.332.1.004
Mittaustietoja
Pinnankorkeus:  106,6 m  
Pituus:  470 m  
Leveys:  210 m  
Rantaviiva:  1,158 km  
Pinta-ala:  5,89 ha  
Tilavuus:  0,0001912 km³ 
Keskisyvyys:  3,25 m  
Suurin syvyys:  8,5 m  
Saaria:  ei saaria 
 fiPalavalampi 
Palavalampi  on Keski-Suomessa Äänekoskella Savipohjan lähellä sijaitseva lampi.
Maantietoa

Lammen pinta-ala on 5,9 hehtaaria, se on 450 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 191 200 kuutiometriä. Sen keskisyvyys on 3,3 metriä ja suurin syvyys on 8,5 metriä. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Kuhnamon alueeseen (14.332) se kuuluu. Lammen vedenpinnan korkeus on 106,6 metriä mpy.
Pituusmassa

Pituusmassa eli lineaarinen (massa)tiheys tarkoittaa langan tai muun yksiulotteisen kappaleen massaa pituutta kohti. SI-järjestelmässä pituusmassan yksikkö on kilogrammaa per metri (kg/m). Pituusmassalle käytetään usein nimeä metripaino, erityisesti metrimitalla myytäville tuotteille, koska ostajat voivat sen perusteella helposti laskea ostoksensa painon. Metripainoa yksiköissä tonnia per metri (t/m) käytetään myös rautateillä junan kuormittavuuden mitoitukseen.
Kuitujen ja lankojen yhteydessä käytetään pituusmassan yksikkönä denieriä (grammaa per 9000 metriä) tai texiä (grammaa per kilometri).
Paulo Mendes Campos

Paulo Mendes Campos vuonna 1958.
Paulo Mendes Campos (28. helmikuuta 1922 Belo Horizonte, Brasilia – 1. heinäkuuta 1991 Rio de Janeiro, Brasilia) oli brasilialainen kirjailija ja toimittaja. Hän käänsi portugaliksi englannin- ja ranskankielistä kirjallisuutta, muun muassa William Shakespearea.[lähde? ]
Teokset

A palavra escrita (1951)
Forma e expressão do soneto (1952)
O cego de Ipanema (1962)
Supermercado (1976)
Crônicas Escolhidas (1981)
Patuliini

| Patuliini |
| --- | --- |

Tunnisteet
IUPAC-nimi:  4-hydroksi-4,6-dihydrofuro[3,2-c]pyran-2-oni
CAS-numero:  149-29-1
PubChem CID:  4696
SMILES:  C1C=C2C(=CC(=O)O2)C(O1)O
Ominaisuudet
Molekyylikaava:  C7H6O4
Moolimassa:  154,12 g/mol
Sulamispiste:  110 °C
Tiheys:  1,52 g/cm3
Patuliini on mykotoksiini, jota tuottavat useat homeet, erityisesti Aspergillus-, Byssochlamus- ja Penicillium-suvut ja erityisesti Penicillium expansum. Sitä esiintyy tavallisesti mätänevissä omenoissa. Omenatuotteiden sisältämän patuliinin määrää pidetään yleisesti tuotantoon käytettyjen omenoiden laadun mittapuuna. Patuliinin toksinen vaikutus ei ole kovin suuri, mutta lukuisissa tutkimuksissa on havaittu sen olevan genotoksinen. Tämän takia sitä on pidetty potentiaalisena karsinogeeninä, vaikkei olettamusta olekaan saatu eläinkokein vahvistettua. Patuliinia voidaan käyttää myös antibioottina. Monet maat ovat asettaneet rajoituksia omenatuotteiden patuliinipitoisuudelle. WHO suosittelee patuliinin enimmäispitoisuudeksi omenamehussa 50 µg/L.
Aiheesta muualla

Aalto Blogs: Ruoka-aineet ja omenan pilaantuminen (Arkistoitu – Internet Archive)
PubChem: Patulin (englanniksi)
KEGG: Patulin (englanniksi)
Toxin and Toxin Target Database (T3DB): Patulin (englanniksi)
Perttu Hämäläinen

Perttu Hämäläinen on Aalto-yliopiston professori. Hämäläinen on Perustieteiden korkeakoulun mediatekniikan laitoksen ja Taiteiden ja suunnittelun korkeakoulun taiteen ja median laitoksen yhteinen professori jonka ala on tietokonepelien suunnittelu. Vuonna 2012 perustettu professuuri oli Suomen ensimmäinen alallaan. Hämäläinen on väitellyt tekniikan tohtoriksi ja opiskellut taiteen maisteriksi Aalto Media Lab:issa.